Kens Leungs

Kenets "Kens" Leungs (; dzimis ) ir ASV aktieris, kurš plašāk pazīstams kā Mailss Stroms seriālā "Pazudušie". Viņš arī pazīstams pēc lomām seriālos "Melnais saraksts" un Person of Interest, kā arī filmās "Zāģis", "Mākslīgais intelekts", "Zvaigžņu kari: Spēks mostas" un "Sastrēgumstunda".

 Dzīvesgājums 
Kens Leungs piedzima 1970. gada 21. janvārī ķīniešu imigrantu ģimenē. Bērnībā viņš bieži apmeklēja teātri Manhatanas ķīniešu kvartālā kopā ar savu tēvu, un, iestājoties Ņujorkas Universitātē uz fizioterapijas fakultāti, viņš apmeklēja publiskās runas kursus. Tur, pateicoties klasesbiedram, kurš pamanīja, cik ļoti Leungam patīk uzdevums, kas ietvēra īsa skeča izrādīšanu, Leungs nolēma izmēģināt spēkus aktiermākslā.

Pēc Leunga teiktā, viņa vecāki pauda nepiekrišanu viņa profesijas izvēlei, kas nedaudz pasliktināja viņu attiecības.

 Karjera 
1995. gadā Kens Leungs debitēja ar nelielu lomu neatkarīgajā filmā Dollhouse, kas saņēma kritiķu atzinību. Pēc tam viņš atveidoja nelielas lomas seriālā "Likums un kārtība" un trillerī "Sarkanais stūrītis". 1998. režisors Brets Ratners uzaicināja Kenu Leungu uz noklausīšanos asa sižeta filmai "Sastrēgumstunda", kuras galveno lomu atveidoja Džekijs Čans. Pēc aktiera teiktā, Džekijs Čans izturējās pret viņu ļoti labi un pat aizveda viņu ekskursijā pa Honkongas Golden Harvest studiju, kur tika filmētas daudzas Čana agrākās filmas. Tajā pašā gadā Kens Leungs tika apsvērts ļaundara lomai filmā "Nāvējošais ierocis 4", taču loma tika atdota Džetam Lī.

Pēc filmas "Sastrēgumstunda" panākumiem Kens Leungs ieguva plašāku atpazīstamību un pēc tam saņēma lomas Edvarda Nortona filmā "Saglabājot ticību" un Stīvena Spīlberga filmā "Mākslīgais intelekts". 2001. gadā aktierim bija neliela loma filmā "Vaniļas debesis" ar Tomu Krūzu galvenajā lomā, ar kuru Leungam patika strādāt. Viņš arī filmējās vēl trīs "Sastrēgumstundas" režisora Breta Ratnera filmās: "Ģimenes cilvēks", "Sarkanais pūķis" un "X-cilvēki: Pēdējā sadursme". 2004. gadā Kens Leungs atveidoja detektīvu mazpazīstamajā šausmu filmā "Zāģis", kas guva lielus panākumus kinoteātros un aizsāka plašu filmu ciklu.

2007. gadā Kens Leungs atveidoja Kārteru Čongu seriāla "Soprano ģimene" epizodē. Pēc aktiera teiktā, šī loma bija viena no svarīgākajām viņa karjerā, jo tā palīdzēja viņam atvērties kā aktierim. Tā piesaistīja arī seriāla "Pazudušie" scenāristu un producentu Karltona Kjūza un Deimona Lindelofa uzmanību, kuri drīz sazinājās ar Leunga aģentiem un uzaicināja viņu atveidot lomu seriāla ceturtajā sezonā. Leungs atveidoja Mailsu Stromu, tēlu, kuru Kjūzs un Lindelofs bija īpaši uzrakstījuši Leungam, tomēr, ja viņš nebūtu pieņēmis lomu, tēls būtu ievērojami pārveidots. Leungs piekrita un pārcēlās uz Havaju salām, kur notika filmēšana. Līdz tam laikam Leungs jau bija draugos ar vienu no galveno lomu aktieriem Danielu De Kimu, ar kuru viņš iepriekš bija strādājis Ņujorkas teātrī. Leungs bija pazīstams arī ar Maiklu Emersonu, kurš kopā ar viņu bija filmējies filmā "Zāģis". Leunga varonis seriālā tika ieviests līdzās Ribekai Maderei, Džeremijam Deivisam un Džefam Feihijam, un aktieris šo lomu spēlēja līdz seriāla beigām 2010. gadā. Kens Leungs teica, ka pēc filmēšanas beigām viņš paņēma mājās Dharma alus bundžu un līmlenti, ko izmantoja viņa varonis.

2017. gadā Kens Leungs spēlēja vienu no galvenajām lomām Marvel seriālā Inhumans, kas tika slikti uzņemts un pēc vienas sezonas atcelts. 2019. gadā viņš parādījās sešās seriāla "Melnais sarakts" sērijās. 2020. gadā viņš ieguva lomu tobrīd mazpazīstamajā seriālā "Industrija", kurā viņam patika atveidot savu tēlu. Pēc pozitīvajām atsauksmēm par Leunga varoni tika pieņemts lēmums paplašināt viņa varoni. Pēc aktiera teiktā, viņam bija nepieciešams ilgs laiks, lai pierastu pie daudzajiem finanšu terminiem, kas seriālā ir pārpilnībā, jo to veidojuši bijušie finanšu nozares darbinieki.

2021. gadā Kens Leungs filmējās M. Naita Šjāmalāna filmā "Laiks", bet 2024. gadā viņam bija neliela loma filmas "Džokers" turpinājumā. Viena no Leunga turpmākajām lomām ir Endija Vīra romāna "Projekts "Ave Maria"" ekranizācija ar Raienu Goslingu galvenajā lomā.

 Personīgā dzīve 
Kens Leungs ir precējies ar Nensiju Bulalakau, un 2015. gadā viņiem piedzima dēls. Pēc aktiera teiktā, viņš neizmanto sociālos medijus, visu uzticot sievai, kura nodod viņam atsauksmes par viņa aktierspēli, kad tās pamana tiešsaistē.

 Filmogrāfija 

 Filma 
GadsNosaukumsLoma1995Welcome to the DollhouseBarijs1997"Sarkanais stūrītis" (Red Corner)Pengs1998"Sastrēgumstunda" (Rush Hour)Sengs2000"Saglabājot ticību" (Keeping the Faith)Dons"Ģimenes cilvēks" (The Family Man)Sems Vongs2001"Vaniļas debesis" (Vanilla Sky)mākslas redaktors"Spiegu spēle" (Spy Game)Lī"Mākslīgais intelekts" (Artificial Inteligence: AI)Siatiu Sama2002"Sarkanais pūķis" (Red Dragon)Loids Boumens2004"Zaģis" (Saw)detektīvs Stīvens Sings2005"Kalmārs un valis" (The Squid and the Whale)skolas terapeits2006"Insaiders" (Inside Man)Vings"X-cilvēki: Pēdējā sadursme" (X-Men: The Last Stand)"Kīds Omega"2007Shanghai KissLiams Lū2015"Zvaigžņu kari: Spēks mostas" (Star Wars: Episode VII — The Force Awakens)admirālis Statura2021"Laiks" (Old)Džarins Karmaikls2023"Bezvēsts pazudusi" (Missing)Kevins2024"Džokers: Neprāts diviem" (Joker: Folie à Deux)doktors Viktors Lū2026"Projekts "Ave Maria"" (Project Hail Mary)

 Televīzija 
GadsNosaukumsLomaPiezīmes2001OzBaiens Īksusērija: Conversions1995; 2000; 2002"Likums un kārtība" (Law & Order)Čangs/Stīvens Vongs/Tomijs Vongs4 sērijas2007"Soprano ģimene" (The Sopranos)Kārters Čongssērija: Remember When2008—2010"Pazudušie" (Lost)Mailss Stromsgalvenā loma; 35 sērijas2013DeceptionDonalds Čengs4 sērijas2012—2013Person of InterestLeons Tao4 sērijas2013Zero Hoursvētais tēvs Redžijsotra plāna loma; 8 sērijas2014—2016The Night Shiftdoktors Tofers Zīgalvenā loma; 35 sērijas2017InhumansKarnaksgalvenā loma; 8 sērijas2019"Melnais saraksts" (The Blacklist)prokurora palīgs Maikls Sima6 sērijas2019—2020High MaintenanceDžins3 sērijas2022—2023Pantheonbalss lomas4 sērijas2024Avatar: The Last Airbenderkomandieris Zao6 sērijas2023—2024VelmaDerens; balss loma5 sērijas2020; 2022—2024"Industrija" (Industry)Ēriks Taogalvenā loma; 24 sērijas

 Atsauces 

 Ārējās saites 

Kategorija:1970. gadā dzimušie
Kategorija:Amerikāņu kinoaktieri
Kategorija:ASV televīzijas aktieri